Blaze7451/Wiki-th-20250601 huggingface dataset:
สหภาพพม่า (พ.ศ. 2491–2505)

สหภาพพม่า (ပြည်ထောင်စု မြန်မာနိုင်ငံတော်‌) เป็นประเทศพม่าหลังจากได้รับเอกราชจากอังกฤษและปกครองด้วยรัฐบาลของพลเรือน การปกครองในยุคนี้สิ้นสุดลงใน พ.ศ. 2505 หลังการรัฐประหารของนายพลเน วิน และเปลี่ยนการปกครองประเทศเป็นสาธารณรัฐสังคมนิยมแห่งสหภาพพม่า

**ความขัดแย้งกับกลุ่มการเมืองต่าง ๆ**
ในยุคนี้ มีปัญหาความขัดแย้งกับกลุ่มพรรคคอมมิวนิสต์ซึ่งมีพรรคคอมมิวนิสต์ธงแดงของทะขิ่นโส และพรรคคอมมิวนิสต์ธงขาวของทะขิ่นถั่นทุน กลุ่ม Yèbaw Hpyu ที่นำโดย โบ ลา ยอง ซึ่งเป็นสมาชิกของกลุ่มทะขิ่น 30 คน กองทัพปฏิวัติพม่าที่นำโดย โบ เซยา โบ ยาน ออง และโบ เหย่ ทุต ซึ่งเป็นสมาชิกของกลุ่มทะขิ่น 30 คนเช่นกัน โดยการสู้รบเริ่มตั้งแต่เดือนมีนาคม พ.ศ. 2491 นอกจากนั้น ยังเกิดความขัดแย้งกับขนกลุ่มน้อยคือมุสลิมในรัฐยะไข่และเกิดความขัดแย้งกับสหภาพแห่งชาติกะเหรี่ยงที่ต้องการสร้างรัฐอิสระของตนเองตั้งแต่เดือนสิงหาคม พ.ศ. 2491  ในช่วงแรก ทั้งฝ่ายคอมมิวนิสต์และฝ่ายกะเหรี่ยงยึดครองพื้นที่ไว้ได้มาก ฝ่ายรัฐบาลเริ่มคุมพื้นที่คืนได้ใน พ.ศ. 2492 ต่อมา ใน พ.ศ. 2497 ชาวกะเหรี่ยงประกาศจัดตั้งรัฐอิสระชื่อรัฐกอทูเลและได้แจ้งเรื่องไปยังสหประชาชาติเพื่อให้รับรองรัฐกอทูเล พม่าได้ตอบโต้ด้วยการปราบปรามอย่างหนัก และได้จัดตั้งรัฐกะเหรี่ยงเป็นหน่วยการปกครองในสหภาพพม่า
พื้นที่ห่างไกลทางภาคเหนือของพม่าถูกควบคุมโดยกองทัพก๊กมินตั๋งที่อพยพลงมาบริเวณนี้หลังจากที่พรรคคอมมิวนิสต์จีนได้รับชัยชนะใน พ.ศ. 2492 พม่าในยุคนี้รับความช่วยเหลือจากประเทศต่าง ๆ ในการฟื้นฟูประเทศ แต่การที่สหรัฐสนับสนุนกองทัพจีนคณะชาติที่อยู่ในพม่าทำให้พม่าปฏิเสธความช่วยเหลือจากต่างประเทศ ไม่เข้าร่วมในซีโต และสนับสนุนการประชุมบันดุงใน พ.ศ. 2498 นอกจากนั้น พม่ายังเป็นประเทศแรกที่รับรองประเทศอิสราเอลและสาธารณรัฐประชาชนจีน

**ความขัดแย้งในรัฐบาล**
ใน พ.ศ. 2501 ประเทศพม่าประสบความล้มเหลวในการฟื้นฟูเศรษฐกิจ นอกจากนั้น สันนิบาตเสรีภาพประชาชนต่อต้านฟาสซิสต์ยังแตกแยกออกเป็นสองส่วน กลุ่มหนึ่งนำโดยอูนุและติน อีกกลุ่มนำโดยบะส่วยและจอเย่ง. แม้อูนุจะประสบความสำเร็จในการนำประชาธิปไตยเข้าสู่ยะไข่โดยอูเซนดา แต่เกิดปัญหากับชาวปะโอ ชาวมอญ และชาวไทใหญ่ ปัญหาเหล่านี้ทำให้รัฐสภาไม่มีเสถียรภาพ แม้อูนุจะผ่านการลงมติไม่ไว้วางใจโดยได้รับการสนับสนุนจากแนวร่วมสหชาติ
กองทัพได้เจรจาปัญหาเกี่ยวกับพรรคคอมมิวนิสต์พม่ากับรัฐบาลของอูนุ ทำให้อูนุเชิญเน วิน ผู้บัญชาการทหารเข้ามาจัดตั้งรัฐบาล กลุ่มแนวร่วมสหชาติถูกจับกุม 400 คน และมี 153 คนถูกส่งไปยังหมู่เกาะโกโกในทะเลอันดามัน ในกลุ่มที่ถูกจับกุมมีอองทาน พี่ชายของอองซานด้วย หนังสือพิมพ์ Botahtaung  Kyemon  Rangoon Daily ถูกสั่งปิด
รัฐบาลของเน วินประสบความสำเร็จในการทำให้สถานการณ์มั่นคง และเกิดการเลือกตั้งใน พ.ศ. 2503 ซึ่งพรรคสหภาพของอูนุได้เสียงข้างมาก แต่เสถียรภาพไม่ได้เกิดขึ้นนาน เมื่อขบวนการสหพันธ์ฉานนำโดยเจ้าส่วยใต้ เจ้าฟ้าเมืองยองห้วยที่เป็นประธานาธิบดีคนแรกของพม่า ต้องการสิทธิตามรัฐธรรมนูญ พ.ศ. 2490 ที่ขอแยกตัวออกไปได้เมื่อรวมตัวเป็นสหภาพครบสิบปี เน วินพยายามลดตำแหน่งเจ้าฟ้าของไทใหญ่โดยแลกกับสิทธิประโยชน์ต่างๆใน พ.ศ. 2502 ในที่สุด เน วินได้ก่อรัฐประหารในวัที่ 2 มีนาคม พ.ศ. 2505 อูนุ เจ้าส่วยใต้ และอีกหลายคน ถูกจับกุม เจ้าส่วยใต้ถูกยิงเสียชีวิต เจ้าจาแสง เจ้าฟ้าเมืองสีป้อหายตัวไปอย่างไร้ร่องรอยที่จุดตรวจใกล้ตองจี

**อ้างอิง**

**ข้อมูล**
 url=https://books.google.com/books?id=s4NuAAAAMAAJ
หมวดหมู่:รัฐสิ้นสภาพในประเทศพม่า
พ
บะวี่น

บะวี่น (ဘဝင်း, pron) เกิดเมื่อ 10 มิถุนายน พ.ศ. 2444 เป็นนักการเมืองชาวพม่าและเป็นรัฐมนตรีกระทรวงการค้าในรัฐบาลชั่วคราวของพม่า เป็นพี่ชายคนโตสุดของอองซานในครอบครัวที่มีลูก 9 คน จบปริญญาตรีจากมหาวิทยาลัยย่างกุ้ง และเป็นครูที่โรงเรียนแห่งชาติในตองวี่นจี้ เขาเป็นผู้บริหารโรงเรียนแห่งชาติที่ปยูใน พ.ศ. 2484–2485 ต่อมาเป็นรัฐมนตรีในรัฐบาลของอองซานหลังสงคราม และถูกลอบสังหารพร้อมน้องชายของเขาในวันที่ 19 กรกฎาคม พ.ศ. 2490

**อ้างอิง**

หมวดหมู่:นักการเมืองพม่า
หมวดหมู่:รัฐพม่า
หมวดหมู่:บุคคลจากย่างกุ้ง
หมวดหมู่:เสียชีวิตจากอาวุธปืน
หมวดหมู่:ชาวพม่าที่ถูกลอบสังหาร
โอ้น-มอง

โอ้น-มอง (အုန်းမောင်, pron) เกิดเมื่อ 2 กุมภาพันธ์ พ.ศ. 2455 เป็นนักการเมืองชาวพม่า ดำรงตำแหน่งรัฐมนตรีช่วยว่าการกระทรวงคมนาคมในรัฐบาลพม่าก่อนได้รับเอกราช โอ้น-มองและคณะรัฐมนตรีอีก 6 คนรวมทั้งนายกรัฐมนตรีอองซาน ถูกลอบสังหารในวันที่ 19 กรกฎาคม พ.ศ. 2490 ในย่างกุ้ง   วันที่ 19 กรกฎาคมกลายเป็นวันผู้พลีชีพในพม่า 

**อ้างอิง**
หมวดหมู่:นักการเมืองพม่า
หมวดหมู่:ชาวพม่าที่ถูกลอบสังหาร
หมวดหมู่:เสียชีวิตจากอาวุธปืน
หมวดหมู่:บุคคลจากภาคมะกเว
หมวดหมู่:บุคคลจากมหาวิทยาลัยย่างกุ้ง
คลองบางคูเวียง

คลองบางคูเวียง เป็นคลองในจังหวัดนนทบุรีและกรุงเทพมหานคร และเป็นคลองที่แยกมาจากคลองบางกอกน้อยในท้องที่ตำบลบางคูเวียง อำเภอบางกรวย ไหลไปทางทิศตะวันตกเฉียงใต้ เมื่อผ่านท้องที่ตำบลปลายบางและตำบลศาลากลางมีชื่อเรียกว่า คลองปลายบาง จากนั้นตัดกับคลองมหาสวัสดิ์เข้าสู่ท้องที่แขวงศาลาธรรมสพน์ เขตทวีวัฒนา จากนั้นไหลไปในแนวตรง และไปสิ้นสุดที่คลองทวีวัฒนา คลองบางคูเวียงมีความกว้างตลอดสายประมาณ 5–13 เมตร 
ริมคลองบางคูเวียงเป็นที่ตั้งวัดสมัยอยุธยาหลายแห่ง เช่น วัดตะเคียน วัดโบสถ์บน และวัดสิงห์ซึ่งในอดีต ชาวบ้านย่านคลองบางคูเวียงนั้น เมื่อแจวเรือมาทำบุญกราบบูชาขอพรองค์พระพุทธรูปหลวงพ่อมงคลบพิตรน้อยกันมากเพราะเชื่อถือในความศักดิ์สิทธิ์ ริมคลองยังมีตลาดชุมชนต่าง ๆ เช่น ตลาดน้ำบางคูเวียงตั้งอยู่ปากคลองบางคูเวียง บริเวณนี้ในช่วงเช้าจะมีพระภิกษุพายเรือออกบิณฑบาต สภาพบ้านเรือนมีรูปแบบบ้านหลังเก่าริมคลองและเรือกสวนที่เหลืออยู่

**อ้างอิง**
บางคูเวียง
บางคูเวียง
พอยส์ออฟออทอริตี

"พอยส์ออฟออทอริตี" (Points of Authority) เป็นเพลงของลิงคินพาร์ก ปรากฏเป็นเพลงลำดับที่สี่ในสตูดิโออัลบั้มชุดแรกของวง ไฮบริดทีโอรี เพลงนี้มีเวอร์ชันเดโม มีชื่อว่า "เวอร์ติคัลลิมิต" (Vertical Limit) ซึ่งมีเนื้อเพลงในท่อนแร็ปของไมค์ ชิโนะดะที่แตกต่างจากเวอร์ชันในอัลบั้ม ไฮบริดทีโอรี ส่วนในท่อนของเชสเตอร์ เบนนิงตัน จะไม่แตกต่างจากเพลงในเวอร์ชันอัลบั้ม เพลงนี้ออกจำหน่ายเป็นซิงเกิลโปรโมตในปี พ.ศ. 2544 และยังได้นำไปรีมิกซ์ ในชื่อเพลงว่า "Pts.OF.Athrty" รวมอยู่ในอัลบั้ม รีแอนิเมชัน

**การแสดงสด**
ระหว่างปี พ.ศ. 2550 และ พ.ศ. 2552 เพลงนี้ได้แสดงสดโดนมีท่อนแร็ปอินโทรและเอาต์โทรจากเพลงอื่นมาประกอบด้วย ตัวอย่างเช่น เพลง "พอยส์ออฟออทอริตี" ในเวอร์ชันแสดงสดจากอัลบั้ม โรดทูเรโวลูชัน: ไลฟ์แอตมิลตันคีนส์ โดยมีอินโทรจากเพลง "เพทริไฟด์" ในตอนเริ่ม และเอาต์โทร "แดร์เดย์โก" ในตอนท้าย

**รายชื่อเพลง**

**เพลงในสื่ออื่น**
 เดโมของเพลงนี้ ชื่อเพลงว่า "โอ้โน" ปรากฏในอัลบั้ม ลิงคินพาร์กอันเดอร์กราวด์เอ็กซ์: เดโมส์- เดโมของเพลงนี้ ด้วยเนื้อเพลงที่เปลี่ยนแปลงเล็กน้อย ปรากฏในอัลบั้ม ลิงคินพาร์กอันเดอร์กราวด์ 12

**อ้างอิง**

**แหล่งข้อมูลอื่น**
 points-of-authority
หมวดหมู่:เพลงของลิงคินพาร์ก
โยนี (ภาษาสันสกฤต)

ดูที่=โยนิ (แก้ความกำกวม)
ไฟล์:Cattien stone yoni.png|thumbnail|right|หินโยนีใน Cát Tiên sanctuary ประเทศเวียดนาม
โยนี หรือ โยนิ (योनि yoni) เป็นภาษาสันสกฤตหมายถึงอวัยวะเพศหญิง ตรงข้ามกับลึงค์  คำนี้มีหลายความหมายตามบริบท เช่น มดลูก สถานที่เกิด เกสรตัวเมีย ฐานรองรับ แหล่งที่มา ต้นกำเนิด น้ำพุ บ้าน รัง เพนียด แหล่งเก็บรักษา ที่นั่ง ปัญญา

**ในศาสนาฮินดู**
ลึงค์-โยนี ณ Cat Tien sanctuary ประเทศเวียดนาม
ในคัมภีร์พระเวทโบราณของอินเดียปรากฏคำ "โยนิ" ในหลายบริบท  โดยปรัชญาของฮินดูตามลัทธิตันตระ โยนีเป็นต้นกำเนิดของชีวิตและเป็นตัวแทนเชิงนามธรรมของศักติและเทวี อันเป็นพลังสร้างสรรค์ที่เคลื่อนที่ผ่านไปทั่วเอกภพ

**ลึงค์-โยนี**
ลึงค์เป็นพลังสร้างสรรค์ของธรรมชาติและเป็นตัวแทนของพระศิวะ หินลึงค์มักวางอยู่ในโยนี โยนีเป็นต้นกำหนดของสิ่งทั้งปวงซึ่งหากปราศจากโยนีแล้ว ความเป็นบุรุษก็ไร้ค่าและปราศจากความหมาย  ลึงค์และโยนีอยู่ร่วมกันเป็นตัวแทนนามธรรมของการสรรค์สร้าง

**การบูชา**
ตามความเชื่อของนิกายศักติ  มีการเฉลิมฉลองและบูชาโยนิระหว่าง อัมพุพาจี เมลา เทศกาลประจำปีที่จัดในเดือนมิถุนายน ในรัฐอัสสัม ประเทศอินเดีย เป็นการเฉลิมฉลองการมีระดูของโลก การสักการะมีระดูประจำปีของเทพีกามาขยา จัดขึ้นในกามาขยามนเทียร ซึ่งจะปิดเป็นเวลา 3 วันแล้วจึงเปิดใหม่เพื่อรับผู้แสวงบุญ  วัดแห่งนี้เป็นสถานที่สำคัญแห่งหนึ่งของโลกมีผู้มาเยี่ยมชมเป็นล้านคนต่อปี และระหว่างสี่วันของเทศกาลดังกล่าวมีผู้มาแสวงบุญกว่า 100,000 คน

**ดูเพิ่ม**
 ปรัชญาฮินดู- Proto-Vedic Continuity- ศิวลึงค์

**อ้างอิง**
หมวดหมู่:ระบบสืบพันธุ์
หมวดหมู่:คำและวลีภาษาสันสกฤต
เรย์ คอร์เดโร

เรย์ คอร์เดโร (Ray Cordeiro) หรือ อังเคิลเรย์ เกิดเมื่อวันที่ 12 ธันวาคม พ.ศ. 2467 ชาวฮ่องกง เป็นผู้ประกาศและนักจัดรายการวิทยุ ของสถานีโทรทัศน์และวิทยุแห่งฮ่องกง ที่ได้รับการจัดลำดับโดย กินเนสบุ๊คเวิลด์เรคคอร์ด ให้เป็นนักจัดรายการวิทยุที่จัดรายการติดต่อกันยาวนานที่สุดในโลก ครอบครัวของ อังเคิลเรย์ เป็นชาวโปรตุเกส ที่ย้ายมาจากมาเก๊า
เขาเสียชีวิตเมื่อวันที่ 13 มกราคม พ.ศ. 2566 เมื่ออายุ 98 ปี

**การทำงาน**
อังเคิลเรย์ เริ่มทำงานครั้งแรกเป็นผู้คุมในเรือนจำสแตนเลย์ ต่อมาไปทำงานเป็นเสมียนที่ ธนาคารฮ่องกงและเซี่ยงไฮ้แบงค์ ในช่วงสงครามโลกครั้งที่สอง เมื่ออายุ 25ปี เริ่มทำงานที่เกี่ยวข้องกับการจัดรายการวิทยุโดยเป็น คนเขียนสคริปต์รายการที่ RTV ฮ่องกง (ปัจจุบันคือ ATV) ต่อมาได้รับการโปรโหมตให้เป็น ผู้จัดรายการเพลงประเภทโปรเกรสซีฟแจ๊ส
เริ่มทำงานให้ สถานีโทรทัศน์และวิทยุแห่งฮ่องกง ในปี พ.ศ. 2503 ในฐานะหัวหน้าผู้จัดรายการเพลงประเภทไลท์มิวสิค ในปี พ.ศ. 2513 จึงเริ่มจัดรายการที่มีชื่อว่า ออลเดอะเวย์วิทเรย์ ซึ่งออกอากาศต่อเนื่องมาถึงปัจจุบัน ในตลอดช่วงอาชีพการทำงานของเขาได้สัมภาษณ์นักร้องนักดนตรีมากมายรวมทั้ง เดอะบีเทิลส์ ถึง 3ครั้ง 
อังเคิลเรย์ ได้รับพระราชทานเหรียญ BBS MBE จาก สมเด็จพระราชินีนาถเอลิซาเบธที่ 2 แห่งสหราชอาณาจักร

**แหล่งข้อมูลอื่น**
  เว็บไซต์อย่างเป็นทางการ date=2014-12-18 -  สถานีวิทยุโทรทัศน์ฮ่องกง date=2006-05-19 
หมวดหมู่:ชาวฮ่องกง
หมวดหมู่:ชาวฮ่องกงเชื้อสายโปรตุเกส
หมวดหมู่:ผู้ได้รับเครื่องราชอิสริยาภรณ์เอ็มบีอี
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2467
เครื่องหมายบริการ

ตัวอย่างโลโก้ที่ใช้สัญลักษณ์เครื่องหมายบริการ
เครื่องหมายบริการ (service mark) เป็นเครื่องหมายการค้าที่ใช้ระบุบริการ มิใช่ผลิตภัณฑ์ เมื่อจดทะเบียนเครื่องหมายบริการกลางแล้ว สามารถใช้สัญลักษณ์จดทะเบียนมาตรฐาน ® ได้ ก่อนจดทะเบียน การใช้สัญลักษณ์เครื่องหมายบริการ SM (SM ตัวยก) เป็นการปฏิบัติทั่วไป

**ดูเพิ่ม**
 การตลาด
หมวดหมู่:กฎหมายเครื่องหมายการค้า
หมวดหมู่:การตลาด
หมวดหมู่:การจัดการและการตลาดบริการ
สกุลหมูป่าหน้าหูด

สกุลหมูป่าหน้าหูด สัตว์กีบคู่จำพวกหนึ่ง จัดอยู่ในวงศ์ย่อย Phacochoerinae และสกุล Phacochoerus ในวงศ์หมู (Suidae) 
หมูป่าหน้าหูด มีลักษณะแตกต่างจากหมูป่าทั่วไปอย่างเห็นได้ชัดเจน คือ มีลักษณะตัวโต หน้าแบนกว้าง ตาเล็ก มีจุดเด่นคือใต้ตาทั้งสองข้างมีก้อนเนื้อคล้ายหูดขนาดใหญ่ปรากฏอยู่ มีเขี้ยวโง้งออกมานอกปากเห็นชัดเจน ซึ่งเขี้ยวนี้จะใหญ่กว่าหมูป่าทั่วไป ประโยชน์ของการมีหูดนี้คือ ช่วยป้องกันใบหน้าและดวงตาเมื่อต่อสู้กัน อีกทั้งยังเป็นเครื่องหมายที่บ่งบอกถึงความแตกต่างระหว่างเพศอีกด้วย โดยในตัวผู้จะมีทั้งหูดและเขี้ยวโง้งยาวกว่าตัวเมีย เขี้ยวของตัวผู้จะมีเขี้ยวด้านบนถึงสองเขี้ยว มีความยาวได้ถึง 20 เซนติเมตร  ซึ่งนอกจากใช้ต่อสู้แล้ว ยังสามารถใช้ประโยชน์ในการขุดหาอาหารได้อีกด้วย ซึ่งจากหมูจำพวกอื่น
หมูป่าหน้าหูด มีขนสาก ๆ ปกคลุมตัว แต่เมื่อมองจากระยะไกลจะเห็นว่าส่วนคอไปจนถึงใบหน้าจะไม่มีขน แต่จะมีขนแผงหลังไปจนถึงส่วนหัว หมูป่าหน้าหูดขุดกินอาหารจำพวกพืชเป็นหลัก เช่น หน่อไม้, รากพืชต่าง ๆ ตลอดจนถึงสัตว์ขนาดเล็ก ๆ ด้วย แม้จะมีรูปร่างลักษณะน่าเกรงขาม แต่หมูป่าหน้าหูดกลับมีอุปนิสัยขี้ตื่นตกใจและขี้ขลาดกว่าหมูป่าธรรมดา เมื่อพบกับศัตรูมักจะเป็นฝ่ายวิ่งหนีมากกว่าสู้ 
พบกระจายพันธุ์ในพื้นที่เปิดโล่งของทวีปแอฟริกา นับตั้งแต่ส่วนแอฟริกาใต้สะฮาราลงไป

**การจำแนก**
แบ่งออกได้เป็น 2 ชนิด
*Phacochoerus aethiopicus (Pallas, 1766) – หมูป่าหน้าหูดทะเลทราย
*Phacochoerus africanus (Gmelin, 1788) – หมูป่าหน้าหูดธรรมดา

**อ้างอิง**

**แหล่งข้อมูลอื่น**
หมวดหมู่:สัตว์ที่พบในทวีปแอฟริกา
หมวดหมู่:หมู
Rucervus

Rucervus (/รู-เซอ-วัส/) เป็นสกุลของกวางที่กระจายพันธุ์ในอินเดีย, เนปาล, อินโดจีน และเกาะไหหลำ ของจีน ส่วนใหญ่สูญเสียถิ่นที่อยู่อาศัยจากการทำลายป่า รวมทั้งถูกล่า และมีบางชนิดที่สูญพันธุ์ไปแล้ว
กวางในสกุลนี้เคยถูกรวมเป็นสกุลเดียวกันกับสกุล Cervus  แต่ถูกจัดให้เป็นสกุลต่างหาก ตามหลักของความแตกต่างทางสัณฐานวิทยา ตามหลักฐานทางพันธุกรรมแล้ว ละองละมั่งควรจะใช้สกุล Cervus ขณะที่ทั้ง 2 ชนิดที่เหลือยังใช้ที่สกุล Rucervus อยู่ หรืออย่างน้อยก็ย้ายไปในสกุล Axis

**การจำแนก**
จำแนกออกได้เป็น 3 ชนิด
*Rucervus duvaucelii (G. Cuvier, 1823) – กวางบึง หรือ บาราซิงก้า 
*Rucervus eldii (M'Clelland, 1842) – ละองละมั่ง	 
*Rucervus schomburgki (Blyth, 1863) – †สมัน (สูญพันธุ์ไปแล้วตั้งแต่ปี ค.ศ. 1938)
นอกจากนี้แล้วในส่วนของละองละมั่ง บางครั้งอาจใช้ชื่อสกุล  Panolia และมีความใกล้เคียงกับกวางเดวิดรวมถึงอาจแบ่งออกได้อีกเป็น 2 หรือ 3 ชนิด 

**อ้างอิง**

**แหล่งข้อมูลอื่น==
ซันไก

ซันไก (Sangai; Rucervus eldii eldii) เป็นละองละมั่งชนิดย่อยชนิดหนึ่ง เป็นสัตว์เฉพาะถิ่นที่พบในรัฐมณีปุระ ประเทศอินเดีย ที่เดียวเท่านั้น
ซันไก ถูกค้นพบเป็นครั้งแรกโดยนายทหารชาวอังกฤษ คือ ร้อยตรีเพอร์ซี เอลด์ (Percy Eld) ในปี ค.ศ. 1841 โดยถือเป็นละองละมั่งชนิดแรกที่ถูกค้นพบ จึงถือว่าเป็นชนิดต้นแบบของละองละมั่งด้วย   เมื่อถูกพบครั้งแรกมีรายงานว่าเป็นกวางพื้นเมืองที่พบในเมืองมณีปุระ ในรัฐอัสสัม ทางภาคตะวันออกเฉียงเหนือของประเทศอินเดีย คำว่า "ซันไก" (संगाई) เป็นภาษาฮินดี ที่ใช้เรียกกวางชนิดนี้ เป็นกวางประหลาดชนิดใหม่ที่มีเขาบนหัว ยื่นออกมาที่หน้าผาก ต่างจากกวางทั่ว ๆ ไป จึงตั้งชื่อสามัญภาษาอังกฤษว่า "Brow-antlered Deer" แต่มักนิยมเรียกกันว่า "Eld’s Deer" ตามชื่อเอลด์ในฐานะของผู้ค้นพบครั้งแรก ต่อมาจึงได้มีการศึกษาจำแนกและตั้งชื่อกวางที่พบชนิดใหม่นี้ตามหลักอนุกรมวิธาน เป็น Cervus eldi McClelland, 1842  ซันไกมีความแตกต่างจากละองละมั่งพันธุ์ไทยและละองละมั่งพันธุ์พม่า ตรงที่ส่วนปลายของลำเขาไม่โค้งงอหักเป็นตะขอมาข้างหน้า และมีแขนงกิ่งปลายเขาเพียง 2 แขนงเท่านั้น  
ซันไก อาศัยอยู่ในพื้นที่ชุ่มน้ำ แต่กีบเท้าก็สามารถปรับตัวได้เป็นอย่างดีเมื่ออยู่ในพื้นที่ลุ่ม เขาจะมีการผลัดทุกปีและจะมีขนาดใหญ่ที่สุดในฤดูผสมพันธุ์ มีอายุยืนเต็มที่ในธรรมชาติ 10 ปี ปัจจุบันจะพบประชากรซันไกกระจายพันธุ์อยู่ที่ทางตอนใต้ของทะเลสาบลอกตัก ซึ่งเป็นทะเลสาบน้ำจืดที่มีขนาดใหญ่ที่สุดของภาคตะวันออกของอินเดีย ภายในอุทยานแห่งชาติไคบุลแลมเจา ประมาณ 45 กิโลเมตรจากเมืองอิมผาล เป็นสัตว์ได้รับความคุ้มครอง และถือเป็นสัตว์ประจำรัฐมณีปุระ

**อ้างอิง**

**แหล่งข้อมูลอื่น**
หมวดหมู่:สัตว์ที่พบในประเทศอินเดียหมวดหมู่:วงศ์ย่อยกวาง
กวางรูซาชวา

กวางรูซาชวา หรือเรียกสั้น ๆ ว่า กวางรูซา (Javan rusa; Rusa timorensis) เป็นกวางชนิดหนึ่ง มีถิ่นกำเนิดที่เกาะชวาของอินโดนีเซีย ลักษณะโดยทั่วไป คือเป็นกวางขนาดกลาง ลำตัวมีสีน้ำตาลเหลือง-น้ำตาลเทา บริเวณใต้คอและใต้ท้องมีสีน้ำตาลอ่อน เพศเมียจะมีสีอ่อนกว่าเพศผู้ น้ำหนักเมื่อโตเต็มที่ของตัวผู้ประมาณ 120-160 กิโลกรัม ตัวเมีย 65-90 กิโลกรัม ความยาวรอบตัว 1.3-2.5 เมตร ความยาวหาง 10-30 เซนติเมตร เมื่อโตเต็มที่ทั้งตัวผู้และตัวเมียจะมีความสูงเท่ากับ 110 เซนติเมตรและ 90 เซนติเมตรตามลำดับ
การจำแนกแบ่งออกได้เป็น 6 ชนิดย่อย ดังนี้- Rusa timorensis timorensis (Blainville, 1822) – กวางติมอร์ พบที่บริเวณแถบเกาะติมอร์- Rusa timorensis moluccensis (Quoy & Gaimard, 1830) – กวางโมลุกกะ พบที่หมู่เกาะโมลุกกะ- Rusa timorensis russa (Müller & Schlegel, 1840) – กวางชวา พบที่เกาะชวา- Rusa timorensis macassaricus (Heude, 1896) – กวางเซเลบีส พบที่เกาะเซเลบีส- Rusa timorensis floresiensis (Heude, 1896) พบที่เกาะลมโบะก์และบริเวณใกล้เคียง- Rusa timorensis djonga (Bemmel, 1949) พบที่เกาะมูนาและเกาะบูตุง
ตัวเมีย
อุปนิสัยของกวางรูซาชวา มักอยู่เป็นฝูงใหญ่ในบริเวณป่าโปร่ง ทุ่งหญ้า ตามพุ่มไม้เมื่อต้องการพักผ่อนจะหลบไปซ่อนตัวในป่าทึบ ไม่ชอบพื้นที่ที่มีน้ำท่วมขัง แยกฝูงตัวผู้ตัวเมีย ตัวผู้จะคุมฝูงเฉพาะฤดูผสมพันธุ์ในช่วงฤดูผสมพันธุ์ตัวผู้ที่มีศักดิ์สูงจะเข้าคุมฝูงและจัดตั้งฮาเร็มของตัวเอง แผดเสียงร้องดัง ส่งเสียงคำรามท้าทายตัวอื่น มีการต่อสู้แย่งชิงตัวเมียจนบางครั้งต่อสู้กันถึงตาย ระบบสังคมในฝูงของกวางตัวเมียที่มีอายุมากจะเป็นผู้นำภายในฝูง
กวางรูซาชวาถือเป็นสัตว์เศรษฐกิจที่มีการเพาะเลี้ยงกันในเชิงพาณิชย์ เพื่อเอาเขากวางอ่อน และเนื้อในการบริโภค นิยมเลี้ยงกันในออสเตรเลีย นิวซีแลนด์ และไทย 

**อ้างอิง**

**แหล่งข้อมูลอื่น**
หมวดหมู่:สัตว์ที่พบในประเทศอินโดนีเซีย
หมวดหมู่:วงศ์ย่อยกวาง
หมวดหมู่:ปศุสัตว์
หมวดหมู่:สัตว์ที่พบในทวีปเอเชีย
หมวดหมู่:มหสัตว์ของทวีปยูเรเซีย
การพิจารณาคดีแพทย์

ภาพ:Karl-Brandt.jpg|262px|thumb|คาร์ล บรันท์ นักฟิสิกส์คนสนิทของฮิตเลอร์และเป็นกรรมาธิการสาธารณสุขและสุขาภิบาลไรช์ ขณะถูกนำตัวขึ้นพิจารณาคดี
การพิจารณาคดีแพทย์เนือร์นแบร์ก (Nürnberger Ärzteprozess) หรือมีชื่อสำนวนอย่างเป็นทางการว่า คดีระหว่างสหรัฐอเมริกา กับคาร์ล บรันดท์ และพวก (United States of America v. Karl Brandt, et al.) เป็นการพิจารณาคดีอาชญากรรมสงครามของแพทย์ชาวเยอรมัน 12 คดีชุดแรกซึ่งทางการสหรัฐอเมริกาจัดในเขตยึดครองของตนในเนือร์นแบร์ก ประเทศเยอรมนี หลังสงครามโลกครั้งที่สองยุติ การพิจารณาคดีเหล่านี้จัดในศาลทหารสหรัฐ มิใช่ในศาลทหารระหว่างประเทศ แต่จัดในบางห้องของวังสันติภาพ การพิจารณาคดีดังกล่าวเรียกรวมว่า "การพิจารณาคดีเนือร์นแบร์กลำดับหลัง" หรืออย่างเป็นทางการว่า "การพิจารณาคดีอาชญากรสงครามต่อศาลทหารเนือร์นแบร์ก"
จำเลย 20 ใน 23 คนเป็นแพทย์ และถูกกล่าวหาว่าเกี่ยวข้องในการทดลองมนุษย์ของนาซีและการสังหารหมู่โดยอำพรางเป็นการุณยฆาต
ผู้พิพากษาในคดีนี้ซึ่งนั่งพิจารณาต่อศาลทหาร 1 ได้แก่ วัลเทอร์ บี. บีลส์ (ประธานผู้พิพากษา) จากรัฐวอชิงตัน, แฮโรลด์ แอล. ซีบริงจากรัฐฟลอริดา และจอห์นสัน ที. ครอว์ฟอร์ดจากรัฐโอคลาโฮมา โดยมีวิกเตอร์ ซี. สเวียริงเกน อดีตผู้ช่วยพิเศษของอัยการสูงสุดแห่งสหรัฐอเมริกา เป็นผู้พิพากษาสำรอง หัวหน้าทนายความสำหรับการพิจารณาคดี คือ เทลฟอร์ด เทย์เลอร์ และหัวหน้าอัยการ คือ เจมส์ เอ็ม. แม็กฮานีย์ มีการยื่นคำฟ้องคดีอาญาอุกฉกรรจ์เมื่อวันที่ 25 ตุลาคม ค.ศ. 1946 การพิจารณาคดีกินเวลาตั้งแต่วันที่ 9 ธันวาคมปีนั้นจนวันที่ 20 สิงหาคม ค.ศ. 1947 ในบรรดาจำเลย 23 คน ได้รับปล่อยตัวเจ็ดคนและได้รับโทษประหารชีวิตเจ็ดคน ที่เหลือได้รับโทษจำคุกตั้งแต่สิบปีจนตลอดชีวิต

**คำฟ้องคดี**
ผู้ต้องหาต้องถูกตั้งข้อกล่าวหาทั้งสี่ข้อหา, ได้แก่:
# สมรู้ร่วมคิดในการก่ออาชญากรรมสงครามและอาชญากรรมต่อมนุษยชาติตามที่ได้อธิบายไว้ในข้อ 2 และ 3;
# อาชญากรรมสงคราม: ดำเนินการทดลองทางการแพทย์, โดยปราศจากความยินยอมจากผู้รับการทดลอง, ซึ่งมาจากเชลยศึกและพลเรือนจากประเทศที่ถูกยึดครอง, ในช่วงเวลาที่จำเลยได้ทำการทดลองอยู่นั้น ได้ก่อให้เกิดการฆาตกรรม ความโหดร้าย ทารุณ ทรมาน ป่าเถื่อน และอื่นๆอย่างไร้มนุษยธรรม. ยังได้วางแผนและดำเนินการสังหารหมู่ต่อเชลยศึกและพลเรือนจากประเทศที่ถูกยึดครอง, ซึ่งถูกตีตราว่าด้วยความแก่ชรา วิกลจริต ป่วยเป็นโรคที่รักษาไม่หาย พิการ และอื่นๆ โดยมีการใช้แก๊ส, ฉีดยาให้ตาย, และวิธีการที่หลากหลายในบ้านพักคนชรา โรงพยาบาล และโรงพยาบาลจิตเวชในช่วงโครงการการการุณยฆาต และได้เข้ามีส่วนร่วมในการสังหารหมู่นักโทษในค่ายกักกัน
# อาชญากรรมต่อมนุษยชาติ: ได้ก่ออาชญากรรมที่ได้อธิบายไว้ภายใต้การนับข้อที่ 2 ซึ่งมีผลบังคับใช้แก่ประชาชนชาวเยอรมัน
# เป็นสมาชิกขององค์กรอาชญากรรม, หน่วยเอ็สเอ็ส
ศาลส่วนใหญ่ได้ลดจำนวน 1 ข้อหา ซึ่งได้ระบุว่า ข้อกล่าวหาอยู่นอกเหนืออำนาจศาล
I — ถูกฟ้องคดีแต่ไม่ถูกพิพากษาลงโทษ   G — ถูกฟ้องคดีและถูกตัดสินว่ามีความผิด

**อ้างอิง**
หมวดหมู่:การพิจารณาคดีฮอโลคอสต์
หมวดหมู่:แพทย์นาซี
หมวดหมู่:ศาลทหารเนือร์นแบร์กสหรัฐอเมริกา
หมวดหมู่:จริยธรรมทางการแพทย์
หมวดหมู่:หลักกฎหมายที่ถือเอาคำพิพากษาเป็นบรรทัดฐาน
Cervus

Cervus (/เซอ-วัส/) เป็นสกุลของกวาง ที่พบกระจายพันธุ์ในยูเรเชีย, แอฟริกาเหนือ และบางส่วนของอเมริกาเหนือ 
เดิมสกุลนี้เคยถูกจัดให้เป็นสกุลหลักของกวาง ร่วมกับสกุลอื่น ๆ คือ Dama, Elaphurus และ Hyelaphus และจนถึงปลายปี ค.ศ. 1980 ก็ยังคงใช้อยู่ รวมถึงสมาชิกของสกุล Przewalskium, Rucervus และ Rusa ยกเว้นกวางดาว (Axis axis),  บาราซิงก้า (Rucervus duvaucelii), สมัน (R. schomburgki) และทุกชนิดในสกุล Dama ซึ่งมีหลักฐานทางพันธุกรรมแสดงให้เห็นว่าทุกชนิดควรจะกลับไปสกุล Cervus เหมือนเดิม
ปัจจุบัน Cervus ถูกแบ่งออกได้เป็น 3 ชนิด
*Cervus elaphus (กวางแดง)
*Cervus nippon (กวางซีกา)
*Cervus canadensis (กวางเอลก์)

**อ้างอิง**

**แหล่งข้อมูลอื่น**
หมวดหมู่:วงศ์ย่อยกวาง
Hyelaphus

Hyelaphus เป็นสกุลของกวางขนาดเล็กสกุลหนึ่ง พบกระจายพันธุ์ในภูมิภาคเอเชียใต้และเอเชียตะวันออกเฉียงใต้ โดยทั่วไปแล้วมีลำตัวสีน้ำตาล ทั้งหมดเป็นชนิดที่ถูกคุกคามในธรรมชาติ และใน 2 จาก 3 ชนิด เป็นชนิดที่พบกระจายพันธุ์เฉพาะบนเกาะเล็ก ๆ แต่เดิมสกุลนี้เคยถูกจัดให้เป็นสกุลย่อยของสกุล Axis แต่ปัจจุบันด้วยหลักฐานทางพันธุกรรมพบว่ากลับมีความใกล้ชิดกับสกุล Rusa มากกว่า จำให้ถูกแยกออกเป็นสกุลต่างหาก

**การจำแนก**
 เนื้อทราย (Hyelaphus porcinus)- เนื้อทรายอินโดจีน (Hyelaphus annamiticus)- กวางคาลาเมียน (Hyelaphus calamianensis)- กวางบาวีน (Hyelaphus kuhlii)

**อ้างอิง**
หมวดหมู่:วงศ์ย่อยกวาง
ขาวปั้น

ขาวปั้น  Scabiosa siamensis เป็นพืชล้มลุกในวงศ์ Caprifoliaceae ลำต้นอวบน้ำแทรกตามเขาหินปูน ใบเดี่ยว ดอกช่อกระจุกแน่นเกือบกลม ออกดอกช่วงเดือนพฤศจิกายน – ธันวาคม เป็นไม้ถิ่นเดียวของไทย พบครั้งแรกที่ดอยเชียงดาว จังหวัดเชียงใหม่ โดยนายพุด ไพรสุรินทร์ ชื่อสปีชีส์ตั้งเป็นเกียรติแก่ประเทศไทย 

**อ้างอิง**
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 74
หมวดหมู่:วงศ์สายน้ำผึ้ง
Dipsacaceae

ช่อดอกของพืชสกุล Dipsacus
Dipsacaceae เป็นวงศ์ของพืชมีดอกที่อยู่ในอันดับ Dipsacales มีสมาชิก 350 สปีชีส์ ปัจจุบันสมาชิกของวงศ์นี้ถูกย้ายไปอยู่ในวงศ์  Caprifoliaceae เป็นพืชพื้นเมืองในเขตอบอุ่น พบในยุโรป เอเชีย และแอฟริกา   
สกุลที่เคยอยู่ในวงศ์นี้ได้แก่:.
*Acanthocalyx
*Dipsacus 
*Knautia
*Scabiosa
*Succisa 
*Succisella
*Morina -- หรือแยกอยู่ในวงศ์เอกเทศ, Morinaceae
*Cephalaria
*Pterocephalus
*Callistemma
*Pycnocomon
*Triplostegia

**แหล่งข้อมูลอื่น**
 Dipsacaceae of Mongolia in FloraGREIF date=2012-02-26 
หมวดหมู่:วงศ์สายน้ำผึ้ง
เหง้าน้ำทิพย์

เหง้าน้ำทิพย์หรือยางขน  Agapetes saxicola เป็นไม้ยืนต้นในวงศ์ Ericaceae เป็นไม้ที่มักเกาะตามก้อนหิน แตกกิ่งจำนวนมาก มีรากสะสมอาหารเป็นก้อนใหญ่ ใบเดี่ยว เรียงสลับ เนื้อใบหนา ผิวใบด้านบนเรียบ ด้านล่างมีขนอ่อนสีขาวปกคลุม ดอกออกเป็นช่อตามซอกใบ โคนกลีบดอกรูประฆัง สีขาวอมชมพูอ่อน เป็นหลอด ปลายแยกเป็น 5 แฉก กลีบเลี้ยงติดอยู่ที่ผลจนผลแก่ ออกดอกช่วงธันวาคม – พฤษภาคม พบครั้งแรกโดยหมอคาร์ ชาวไอริชเมื่อ 12 ธันวาคม พ.ศ. 2467 ที่ภูกระดึง 

**อ้างอิง**
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 171
หมวดหมู่:สกุลประทัดดอย
เอื้องธานี

เอื้องธานี  Costus dhaninivatii เป็นพืชในสกุลเอื้องหมายนา วงศ์ Costaceae มีเหง้าอยู่ใต้ดิน แตกลำใหม่จากผิวดิน ปลายกิ่งมักโค้งเวียน ใบเดี่ยว เรียบเป็นมัน ด้านล่างเป็นขนนุ่ม ดอกช่อออกที่ปลายยอด ผลแห้งแตก เมล็ดเป็นสีดำ ออกดอกช่วงพฤษภาคม – สิงหาคม กระจายพันธุ์ในภาคตะวันออกของไทย ชื่อสปีชีส์ตั้งเป็นเกียรติแก่กรมหมื่นพิทยลาภพฤฒิยากร (พระองค์เจ้าธานีนิวัติ) 

**อ้างอิง**
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551หน้า 131
หมวดหมู่:วงศ์เอื้องหมายนา
สกุลเอื้องหมายนา

สกุลเอื้องหมายนา หรือ Costus เป็นสกุลของไม้ล้มลุกอายุหลายปีอยู่ในวงศ์ Costaceae ซึ่งตั้งชื่อโดยลินเนียสใน พ.ศ. 2296  แพร่กระจายในเขตกึ่งเขตร้อนของเอเชีย แอฟริกา และอเมริกา 
สปีชีส์ในสกุลนี้ได้แก่
เคยอยู่ในสกุลนี้
มีหลายสปีชีส์ที่เคยจัดอยู่ในสกุล Costus แต่ได้ย้ายไปอยู่ในสกุลอื่น ได้แก่สกุล Alpinia, Amomum, Caulokaempferia, Chamaecostus, Dimerocostus, Hellenia, Paracostus, Renealmia, Tapeinochilos, เป็นต้น

**อ้างอิง**
หมวดหมู่:วงศ์เอื้องหมายนา
อาลี คาร์เตอร์

อลิสเตอร์ คาร์เตอร์ (Allister Carter) เกิดวันที่ 25 กรกฎาคม ค.ศ. 1979 ในโคลเชสเตอร์ เอสเซกซ์ เป็นนักสนุกเกอร์อาชีพชาวอังกฤษที่อาศัยอยู่ในเมืองเชล์มสฟอร์ด เขาเป็นรองแชมป์ในเวิลด์แชมเปียนชิปถึงสองครั้งโดยแพ้ให้กับรอนนี โอซุลลิแวน ในปี 2008 และ 2012 เขายังคว้าแชมป์สามรายการและเคยขึ้นอันดับสองในการจัดอันดับโลก

**อ้างอิง**
หมวดหมู่:นักสนุกเกอร์ชาวอังกฤษ
หมวดหมู่:บุคคลจากโคลเชสเตอร์
หมวดหมู่:ผู้รอดชีวิตจากมะเร็งปอด
หน่วยสืบราชการลับ

ไฟล์:Secret Intelligence Service building - Vauxhall Cross - Vauxhall - London - 24042004.jpg|thumb|ตึกเอสไอเอส สำนักงานใหญ่ของหน่วยข่าวกรองลับ (MI6) แห่งสหราชอาณาจักร
หน่วยสืบราชการลับ (intelligence agency) หรือ หน่วยข่าวกรอง เป็นหน่วยงานของรัฐที่รับผิดชอบการในเรื่องการแสวงหาข้อมูลที่เกี่ยวข้องกับเรื่องของราชการซึ่งเป็นความลับ ทั้งการรวบรวม วิเคราะห์ และใช้ประโยชน์จากข้อมูลดังกล่าวเพื่อสนับสนุนการบังคับใช้กฎหมายที่เป็นไปเพื่อความมั่นคงของชาติ การทหาร และวัตถุประสงค์ในนโยบายการต่างประเทศ
สำหรับวิธีการรวบรวมข้อมูลข่าวกรองนั้นมีทั้งแบบเปิดเผยและแบบทางลับ ซึ่งรวมไปถึงการจารกรรม การสกัดกั้นเพื่อดักฟังการสื่อสาร การเข้ารหัสลับ การแบ่งปันข้อมูลกับหน่วยข่าวกรองอื่น ๆ รวมไปถึงการรวบรวมจากแหล่งข้อมูลสาธารณะ กระบวนการดังกล่าวที่กล่าวมาเรียกว่าการวิเคราะห์ข่าวกรองหรือการประเมินข่าวกรอง
หน่วยสืบราชการลับสามารถรวบรวมข่าวกรองเพื่อให้รัฐบาลของตนนำไปใช้งานบริหารราชการแผ่นดินต่าง ๆ อาทิ- การแจ้งเตือนล่วงหน้าถึงเหตุการณ์วิกฤตที่อาจจะเกิดขึ้น- ให้ข้อมูลเกี่ยวกับการจัดการวิกฤตระดับชาติ และระดับนานาชาติ โดยช่วยประเมินถึงเจตนารมย์ของฝ่ายตรงข้ามในสถานการณ์ปัจจุบัน และแนวโน้มที่อาจเกิดขึ้นในอนาคต- ให้ข้อมูลการวางแผนป้องกันประเทศและการปฏิบัติการทางทหาร (ข่าวกรองทางทหาร)- ปกป้องข้อมูลความลับของชาติที่ละเอียดอ่อน ทั้งจากภายในประเทศ และหน่วยข่าวกรองของชาติอื่น- สร้างอิทธิพลแอบแฝงต่อเหตุการณ์ต่าง ๆ เพื่อผลประโยชน์ของชาติ หรือสร้างอำนาจต่อรองด้านความมั่นคงระหว่างประเทศ- ป้องกันและต่อต้านความพยายามในการปฏิบัติการของหน่วยข่าวกรองชาติอื่น (การต่อต้านข่าวกรอง)
นอกจากนี้ ข่าวกรองนั้นมีความแตกต่างกัน ระหว่างข่าวกรองด้านความปลอดภัย จะเกี่ยวข้องกับภัยคุกคามต่าง ๆ ที่จะเกิดขึ้นภายในประเทศ อาทิ การก่อการร้าย การจารกรรม และ ข่าวกรองด้านการต่างประเทศ จะเกี่ยวข้องกับการรวบรวมข่าวกรองในด้านการเมืองและเศรษฐกิจของประเทศอื่น ๆ
หน่วยสืบราชการลับบางแห่งมีความเกี่ยวข้องกับการลอบสังหาร การค้าอาวุธ การรัฐประหาร และการเผยแพร่ข้อมูลเท็จ (การโฆษณาชวนเชื่อ) รวมไปถึงการปฏิบัติการลับ เพื่อสนับสนุนผลประโยชน์ของหน่วยงานตนเอง หรือของรัฐบาล

**รูปภาพ**

**ดูเพิ่ม**
 ตำรวจลับ

**รายชื่อ**
 รายชื่อหน่วยสืบราชการลับ- รายชื่ออดีตหน่วยสืบราชการลับ

**อ้างอิง**

**แหล่งข้อมูลอื่น**
 Outsourcing Intelligence
กระดุมเต็ม

กระดุมเต็มหรือมณีเทวา  Eriocaulon smitinandii เป็นพืชในสกุลกระดุม วงศ์ Eriocaulaceae ลำต้นสั้นมาก ใบออกเป็นกระจุกที่โคนต้น มีก้านช่อดอก 1-3 ก้าน ช่อดอกทรงกลม สีขาวแกมน้ำตาล เมล็ดสีเหลือง ออกดอกช่วงเดือนตุลาคม – ธันวาคม พบในภาคตะวันออก พบครั้งแรกที่อำเภอมะขาม จังหวัดจันทบุรี โดยศาสตราจารย์ ดร. เต็ม สมิตินันท์ ชื่อสปีชีส์ตั้งเป็นเกียรติแก่ผู้ค้นพบ 

**อ้างอิง**
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 139
หมวดหมู่:วงศ์กระดุมเงิน
เนื้อทรายอินโดจีน

เนื้อทรายอินโดจีน หรือ เนื้อทรายไทย (Indochinese hog deer, Thai hog deer; Hyelaphus annamiticus) เป็นกวางชนิดเนื้อทราย (H. porcinus) ชนิดหนึ่ง โดยในอดีตเคยถูกจัดให้เป็นชนิดย่อย แต่ในปัจจุบันได้ถูกจำแนกออกมาต่างหาก
พบกระจายพันธุ์ในไทย, ลาว, กัมพูชา, เวียดนาม และตอนใต้ของพม่า เนื้อทรายอินโดจีนในประเทศไทยเคยพบชุกชุมตามที่ราบต่ำหรือป่าโปร่ง ยกเว้นทางภาคใต้ เดิมเคยถูกจัดให้เป็นสัตว์ป่าสงวน เพราะอยู่ในภาวะใกล้สูญพันธุ์ แต่ปัจจุบันได้ถูกถอดออกจากการเป็นสัตว์ป่าสงวนแล้ว เนื่องจากสามารถเพาะขยายพันธุ์ในที่เลี้ยงและนำไปปล่อยคืนสู่ธรรมชาติในปริมาณที่มากพอควร และสามารถขยายพันธุ์ได้เอง โดยเฉพาะที่เขตรักษาพันธุ์สัตว์ป่าภูเขียว จังหวัดชัยภูมิ

**อ้างอิง**
หมวดหมู่:วงศ์ย่อยกวาง
หมวดหมู่:สัตว์ที่พบในประเทศไทย
บุษบาท่าเรือ

บุษบาท่าเรือ เป็นละครโรแมนติก ดราม่า คอเมดี บทประพันธ์โดยนันทนา วีระชน บทโทรทัศน์โดย ปลายปากกา กำกับการแสดงโดย บุญชู พิทักษ์เลิศกุล ผลิตโดย บริษัท มงคลการละคร จำกัด นำแสดงโดย รพีภัทร เอกพันธ์กุล พิมประภา ตั้งประภาพร มัณฑนา หิมะทองคำ ปิยพันธ์ ขำกฤษ ณธิดา ภัทรชาญไชย และนักแสดงสมทบอีกจำนวนมาก ออกอากาศให้ชมทุกวันจันทร์ - วันศุกร์ เริ่ม 18 มีนาคม ออกอากาศทางช่อง 7 สี และ

**นักแสดง**

**เพลงประกอบละคร**
 เพลง เพราะเธอหรือเปล่า ขับร้องโดย  ปนัดดา เรืองวุฒิ 

**ข้อมูลการงดออกอากาศ**
 วันที่ 2 เมษายน พ.ศ. 2558 ละครงดออกอากาศเนื่องจากโทรทัศน์รวมการเฉพาะกิจแห่งประเทศไทย (ทีวีพูล) ถ่ายทอดสด "พิธีถวายเครื่องราชสักการะ จุดเทียนชัยถวายพระพรชัยมงคลและถวายราชสดุดีเฉลิมพระเกียรติ เนื่องในโอกาส งานเฉลิมพระเกียรติ ๖๐ พรรษา สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี" ณ มณฑลพิธีท้องสนามหลวง กรุงเทพมหานคร ตั้งแต่เวลา 18.50 - 20.00 น.

**อ้างอิง**
  เรื่องย่อละคร บุษบาท่าเรือ : ผู้จัดการ Onlinefix-attempted=yes 

**แหล่งข้อมูลอื่น**
 763

**ลำดับรายการโทรทัศน์**
หมวดหมู่:งานเขียนของนันทนา วีระชน
หมวดหมู่:นวนิยายไทย
หมวดหมู่:ละครโทรทัศน์ไทยในปี พ.ศ. 2558
หมวดหมู่:ละครโทรทัศน์ช่อง 7 เอชดี
ย็อนช็อน

ย็อนช็อน (연천) เป็นอำเภอในจังหวัดคย็องกี ประเทศเกาหลีใต้ อำเภอนี้มีเส้นทางรถไฟโคเรล ซึ่งเชื่อมระหว่าง โซล ประเทศเกาหลีใต้กับประเทศเกาหลีเหนือ

**ประวัติ**
อำเภอย็อนช็อนเป็นสถานที่เกิดยุทธการสะพานยุลตง ในสงครามเกาหลี ซึ่งเกิดการปะทะกันระหว่างกองกำลังฟิลิปปินส์กับจีน โดยกองกำลังฟิลิปปินส์เสียฐานที่มั่นให้กับกองกำลังของจีนในการบุกโจมตีของกองกำลังจีนในฤดูใบไม้ผลิครั้งแรก

**เมืองพี่เมืองน้อง**
 CHN โจวเฉิง มณฑลชานตง ประเทศจีน- JPN ชิบาตะ จังหวัดนีงาตะ ประเทศญี่ปุ่น- PHL อีมุส จังหวัดคาวีเต ประเทศฟิลิปปินส์- USA ปาล์มเดล (Palmdale) รัฐแคลิฟอร์เนีย สหรัฐ

**ข้อมูลเพิ่มเติม**
 www.yeoncheon.go.kr 
หมวดหมู่:จังหวัดคย็องกี
ยังพย็อง

อำเภอยังพย็อง (양평군) เป็นอำเภอในจังหวัดคย็องกี ประเทศเกาหลีใต้

**สภาพอากาศ**

**สงครามเกาหลี**
หมู่บ้านจีพย็อง ที่ตั้งอยู่ในอำเภอยังพย็องเป็นสถานที่เกิดยุทธการหมู่บ้านจีพย็อง ในสมัยสงครามเกาหลี ซึ่งเป็นการปะทะกันระหว่างกองกำลังของจีนกับกองกำลังสหประชาชาติ (สหรัฐและฝรั่งเศส)

**เมืองพี่เมืองน้อง**
South Korea เขตคังบุก, เกาหลีใต้

**อ้างอิง**

**ข้อมูลเพิ่มเติม**
 www.yp21.go.kr 
หมวดหมู่:จังหวัดคย็องกี
ไคร้ย้อย

ไคร้ย้อย  Elaeocarpus grandiflorus วงศ์ Elaeocarpaceae เป็นไม้ยืนต้น เปลือกสีน้ำตาลปนเทา ใบเดี่ยว หนา ดอกช่อ ช่อดอกห้อยลง ปลายกลีบดอกเป็นริ้ว โคนด้านในมีกลุ่มขนเรียงตัวกันอยู่ ผลรูปรีมีเมล็ดเดียวทุกส่วนของลำต้นเป็นพิษต่อหัวใจ 

**ลักษณะทางพฤกษศาสตร์ == 
กระดิ่งนางฟ้า เป็นไม้ยืนต้น สูงมากกว่า 5-30 เมตร ไม่ผลัดใบ เรือนยอดแผ่กว้างพุ่มใบทึบ แตกกิ่งต่ำ กิ่งอ่อนเกลี้ยง เปลือกเรียบหรือหยาบเล็กน้อย สีน้ำตาลปนเทา ใบเป็นใบเดี่ยว เรียงเวียนสลับ ใบรูปรีหรือรูปใบหอก กว้าง 1.5-5.5 เซนติเมตร ยาว 7-19 เซนติเมตร ปลายใบแหลมทู่ โคนใบสอบแคบ ผิวใบด้านบนเกลี้ยง ด้านล่างมีขนประปราย ออกดอกเป็นช่อแบบกระจะ ห้อยลง ออกบริเวณซอกใบใกล้ปลายกิ่ง ดอกสีขาว มีกลิ่นหอม กลีบดอก 5 กลีบ รูปไข่กลับ มีขนประปรายทั้ง 2 ด้าน โคนกลีบดอกด้านมีกลุ่มขนเรียงตัวเป็นสองแถว ปลายกลีบเป็นริ้วละเอียด ผลสดมีเนื้อ รูปทรงกระสวยหรือรูปรี กว้าง 1.5-2 เซนติเมตร ยาว 3-4 เซนติเมตร ผิวผลบางเรียบ เกลี้ยง มีเมล็ดรูปกระสวย

**ระเบียงภาพ**
ไฟล์:ไคร้ย้อย Elaeocarpus grandiflorus Sm FAMILY ELAEOCARPACEAE (1).jpg|thumb|ลักษณะดอกของ ไคร้ย้อย
ไฟล์:ไคร้ย้อย Elaeocarpus grandiflorus Sm FAMILY ELAEOCARPACEAE (2).jpg|thumb|ไคร้ย้อย
ไฟล์:ไคร้ย้อย Elaeocarpus grandiflorus Sm FAMILY ELAEOCARPACEAE (3).jpg|thumb|ไคร้ย้อย
ไฟล์:ไคร้ย้อย Elaeocarpus grandiflorus Sm FAMILY ELAEOCARPACEAE (5).jpg|thumb|ไคร้ย้อย

**อ้างอิง**
 เศรษฐมนตร์ กาญจนกุล. ไม้มีพิษ. กทม. เศรษฐศิลป์. 2552
หมวดหมู่:พืชมีพิษ
หมวดหมู่:วงศ์มุ่นดอย
ลิ้นงูเห่า

ลิ้นงูเห่า  Clinacanthus siamensis เป็นไม้ล้มลุกกึ่งเลื้อยในวงศ์ Acanthaceae ไม่ค่อยแตกกิ่งแขนง ใบเดี่ยว เรียงตรงข้าม ใบบาง ขอบใบเป็นคลื่น ดอกช่อ ออกที่ปลายยอด มีดอกย่อยช่อละ 12 – 20 ดอก ดอกย่อยในช่อบานไม่พร้อมกัน สีส้ม ปลายแยกเป็น 2 แฉก เป็นไม้ถิ่นเดียวของไทย พบเฉพาะทางภาคตะวันออก กระจายพันธุ์ในเขตฉะเชิงเทรา ระยอง จันทบุรี และตราด  ชื่อสปีชีส์ตั้งเป็นเกียรติแก่ประเทศไทย
ลักษณะต้นคล้ายพญายอแต่ใบกว้างกว่า สีเขียวเข้มกว่า ช่อดอกโตกว่า ใช้เป็นยาได้เช่นเดียวกับพญายอใช้เป็นไม้ประดับได้ด้วย

**อ้างอิง**
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 41
หมวดหมู่:วงศ์เหงือกปลาหมอ
หมวดหมู่:สมุนไพร
หมวดหมู่:ไม้ประดับ
กัว ผิ่นเชา

กัว ผิ่นเชา หรือ ดีแลน กัว (p=Guō Pǐnchāo; ชื่อภาษาอังกฤษ: Dylan Kuo, Guo  Pinchao) เป็นนักร้องและนักแสดงชาวไต้หวันที่มีชื่อเสียงมากคนหนึ่ง เขาโด่งดังมาจากซีรีส์เรื่อง The Outsider เดิมพันรัก เดิมพันชีวิต ในบทหยีฮ่าว    

**ประวัติ**
กัวผิ่นเชา หรือ ดีแลน กัว  เกิดวันที่ 8 มิถุนายน 2520 ที่กรุงไทเป ไต้หวัน สูง 189 เซนติเมตร หนัก 76 กิโลกรัม สัดส่วน 39-32-39 กรุ๊ปเลือดโอ ชอบสีฟ้า สัตว์ที่ชอบ หมีแพนด้า ดาราคนโปรดคือทอม แฮงก์ส แนวเพลง ฮิพฮอพ อาร์แอนด์บี และโรแมนซ์ ชอบสวมเสื้อผ้าสบายๆ ยีนส์ งานอดิเรก เล่นฟิตเนส เล่นเซิร์ฟ
ชีวิตจริงตอนเด็กๆ ลำบากมาก พ่อแม่แยกทางกัน แม่รับหน้าที่เลี้ยงดูเขาและพี่ชายโดยลำพัง ต้องอยู่แต่ในห้องเล็กๆ แคบๆ มีเฟอร์นิเจอร์ผุๆ ไม่กี่ชิ้น เวลากินข้าวก็ใช้กระดาษหนังสือพิมพ์ปูบนเตียงนอนแทนโต๊ะอาหาร แม้จะเป็นช่วงลำบาก แต่ดีแลนมีสิ่งประทับใจที่สุดคือ เวลาที่เขาเป็นลมชักแม่จะรีบอุ้มเขาที่อยู่ในสภาพน้ำลายฟูมปากไปส่งโรงพยาบาล โดยที่ไม่ได้ใส่รองเท้า และนี่เองที่เขายอมรับว่ายังทำใจกับการเสียชีวิตของแม่ไม่ได้ หลังจากนั้นพ่อก็รับเขาและพี่ชายมาดูแลต่อ
สมัยเรียนหนังสือมีสาวๆ มารุมล้อมมากมาย ทำให้พวกนักเรียนเกเรไม่ถูกชะตาหาเรื่องรุมซ้อมเป็นประจำแต่เขาไม่สู้ แถมไม่เคยปริปากให้พ่อกับพี่ชายฟัง และด้วยเหตุที่หน้าตาดีนี่เอง ทำให้เขาเริ่มรับงานถ่ายแบบบ้าง พอเรียนจบก็หันมาถ่ายแบบเต็มตัว แต่รายได้ยังไม่พอต้องใช้ชีวิตประหยัดแบบเดิม ทำให้นิสัยนี้ติดตัวเขามาตลอด
บุคลิกเงียบๆ ไม่ค่อยพูดจา มีความรับผิดชอบ นิสัยติดดิน เพื่อนสนิทในวงการคือจาง ซุนเจี๋ย เวลาไม่มีงานจะชอบอยู่บ้านเฉยๆ มากกว่าออกไปเที่ยวข้างนอก
รักครั้งแรกเริ่มตั้งแต่อายุ 14 ปี จนถึงปัจจุบันมีความรักมาแล้วทั้งหมด 4-5 ครั้ง สเปคผู้หญิงต้องผมยาว มีน้ำใจ ใสซื่อ อ่อนโยน นิสัยดีเข้าใจในตัวเขา ปัจจุบันมีแฟนแล้ว ชื่อเอมี่ เป็นสาวนอกวงการ ซึ่งยังเรียนอยู่ที่อเมริกา

**ผลงานเพลง**

**เพลงประกอบละคร**

**ผลงานด้านการแสดง**

**ภาพยนตร์**
 The Longest Night in Shanghai- Next Door as Ah Zu- Embrace Your Shadow 摯愛

**ละคร**
 Men and Legends- White Robe of Love- The Outsiders II / The Outsiders- The Rose (cameo)- Tou Tian Huan Ri- Knock Knock Loving You
*Legend of Mulan

**รางวัลที่ได้รับ**
 นักร้องยอดนิยมดีเด่น งาน MTV Super Grand Ceremony ที่เซี่ยงไฮ้ ปี 2004

**อ้างอิง**

**แหล่งข้อมูลอื่น**
  ประวัติพอสังเขปของกัวผิ่นเชา-  เฟซบุ๊คแฟนคลับของกัวผิ่นเชา-  แฟนคลับดีแลน กัว (กัวผิ่นเชา) เข้ามา-  ข่าวสดประวัติกัวผิ่นเชา-  "ทาทา" เซ็กซี่เหลือร้ายทำ "ดีแลน" คลั่งไคล้!fix-attempted=yes 
หมวดหมู่:นักร้องไต้หวัน
หมวดหมู่:นักแสดงไต้หวัน
หมวดหมู่:บุคคลจากไทเป
ยงอิน

ยงอิน เป็นนครในจังหวัดคย็องกี ประเทศเกาหลีใต้ เป็นเมืองสำคัญในเขตเมืองหลวงโซลและปริมณฑล มีประชากรเกือบ 1 ล้านคน เมืองยงอินมีการพัฒนาขึ้นอย่างรวดเร็วในศตวรรษที่ 21 วัดได้จากการที่เมืองนี้มีประชากรเพิ่มขึ้นมากที่สุดในเกาหลีใต้ ทั้งยงอินยังเป็นที่ตั้งของเอเวอร์แลนด์และสวนน้ำแคริปเบี่ยนเบย์  ซึ่งเป็นสวนน้ำและสวนสนุกที่ได้รับความนิยมมากที่สุดในเกาหลีใต้ และยังมีหมู่บ้านเกาหลีโบราณที่ใหญ่ที่สุดตั้งอยู่ด้วย
ยงอินมีพื้นที่ใกล้เคียงกับโซล โดยประกอบไปด้วยย่านชุมชนเมืองหนาแน่นอย่างเขตซูจีและเขตคีฮึง และพื้นที่ชนบทกึ่งเมืองอย่างเขตชออิน พื้นที่เขตเมืองยงอินตั้งอยู่ใกล้กับเมืองหลวง และสามารถเดินทางโดยใช้รถยนต์จากใจกลางเมืองโซลโดยใช้เวลาประมาณ 30 ถึง 40 นาทีโดยประมาณผ่านทางด่วนคย็องบูหรือทางด่วนโซล–ยงอิน, รถไฟสายบุนดัง, รถไฟสายซินบุนดัง หรือรถบัสมหานครโซล รถไฟสายซินบุนดังซึ่งมีความเร็ว 110 กิโลเมตรต่อชั่วโมงจะขยายไปถึงเขตซูจีในปลายปี พ.ศ. 2558 ซึ่งจะทำให้ชาวเมืองยงอินสามารถเดินทางไปสถานีคังนัมได้ภายในเวลา 20 ถึง 30 นาที รถไฟสายบุนดังได้ขยายไปทางใต้ถึงสถานีคีฮึง เมื่อเดือนธันวาคม พ.ศ. 2554 เพื่อเชื่อมสายเอเวอร์ไลน์ที่จะขยายไปสู่สวนสนุกเอเวอร์แลนด์ ในเดือนธันวาคม พ.ศ. 2556 รถไฟสายบุนดังได้ขยายสู่สถานีซูว็อนซึ่งอยู่ในรถไฟใต้ดินโซล สาย 1
เมืองยงอินเป็นที่ตั้งของหลายมหาวิทยาลัย ที่มีชื่อเสียงเช่น มหาวิทยาลัยยงอิน ซึ่งมีชื่อเสียงทางด้านกีฬา, มหาวิทยาลัยมย็องจี (วิทยาเขตยงอิน), มหาวิทยาลัยฮันกุกภาษาและกิจการต่างประเทศ (วิทยาเขตยงอิน), มหาวิทยาลัยตำรวจ, มหาวิทยาลัยคังนัม (ชื่อมาจากสถานที่ตั้งเก่าซึ่งอยู่ เขตคังนัม, โซล), วิทยาลัยยงอินซงดัมและมหาวิทยาลัยดันกุก  ส่วนโรงเรียนเช่น โรงเรียนนานาชาติคย็องกีซูว็อน และ โรงเรียนเวิร์ลไอบี ซึ่งมีหลักสูตรสำหรับนักศึกษาต่างชาติตั้งอยู่ระหว่างเขตเมืองซูว็อนกับยงอิน

**ประวัติ**
ถึงแม้จะมีหลักฐานทางประวัติศาสตร์ว่ามีมนุษย์มาตั้งถิ่นฐานที่เมืองยงอินตั้งแต่คริสศตวรรษที่ 5 แต่เมืองยงอินเพิ่งได้รับการยกสถานะเป็นนครเมื่อเดือนมีนาคม พ.ศ. 2539

**เขตการปกครอง**
ยงอินแบ่งการปกครองออกเป็น 3 คู (เขต) :- เขตชออิน- เขตคีฮึง- เขตซูจี

**การคมนาคม**
รถไฟของเมืองยงอินเป็นส่วนหนึ่งของรถไฟใต้ดินโซล ส่วนรถไฟสายบุนดังก็ขยายเข้าสู่เมืองยงอิน มี สถานีจุ๊กจ็อน, สถานีโบจ็อง, สถานีคูซ็อง, สถานีซินกัน, สถานีคีฮึง และสถานีซังกัล โดยขยายโดยตรงเข้าสู่สถานีซูว็อน ตั้งแต่เดือนพฤษภาคม พ.ศ. 2556 สายเอเวอร์ไลน์ ซึ่งเป็นทางรถไฟสายใหม่ได้เปิดดำเนินการ โดยเชื่อมกับสายบุนดังที่สถานีคีฮึง ตั้งแต่ปี 2559 เป็นต้นไปพื้นที่เขตซูจีจะมีสถานีจากสายซินบุนดังเพิ่มอีก 4 สถานี ซึ่งจะทำให้ผู้ที่พักอาศัยในเขตซูจีสามารถเดินทางถึงสถานีคังนัมโดยใช้เวลาน้อยกว่า 30 นาที
ยงอินมีสถานีขนส่งรถโดยสารระหว่างเมืองโดยตั้งอยู่ที่ใจกลางเมือง แต่ชาวเมืองยงอินที่อาศัยอย่างหนาแน่นทางตอนเหนือของเมืองมักจะไปใช้บริการสถานีขนส่งที่แขวงยาทัพ ซ็องนัม ซึ่งสะดวกมากกว่า

**เมืองพี่น้อง**

**สถานที่ท่องเที่ยว**
 สวนสนุกเอเวอร์แลนด์- หมู่บ้านเกาหลีโบราณ- ยงอินเอ็มบีซีดราเมียของเอ็มบีซี ตั้งอยู่ที่เขตชออิน, เป็นสถานที่ถ่ายทำ ละครแนวประวัติศาสตร์เช่น จันทราโอบอาทิตย์, จูมง มหาบุรุษกู้บัลลังก์, ซอนต็อก มหาราชินีสามแผ่นดิน และ ทงอี จอมนางคู่บัลลังก์ โดยมีโปรแกรมทัวร์สถานที่ ซึ่งประกอบไปด้วยการเล่นพื้นบ้านโบราณ, การแต่งกายชุดโบราณและการยิงธนู

**รูปภาพ**

**ดูเพิ่ม**
 รายชื่อนครในประเทศเกาหลีใต้

**อ้างอิง**

**แหล่งข้อมูลอื่น**
  เว็บไซต์นครยงอิน (ภาษาอังกฤษ) date=2015-03-06 -  เว็บไซต์การท่องเที่ยวโซล (นครยงอิน) date=2012-06-16 
หมวดหมู่:นครในจังหวัดคย็องกี
วิกิพีเดีย:โครงการวิกิแสนบทความกับวิกิพีเดียภาษาไทย/ธันวาคม 2557

== การแก้ไข**
 หมายเหตุ: การแก้ไขนับเฉพาะการแก้ไขที่มีผลต่าง > 500 ไบต์, อยู่ในเนมสเปซหลัก, นับย้อนหลังการแก้ไขไป 30 วันจากวันที่ 1 ธันวาคม 2557 00:00 (UTC), นับเฉพาะผู้ใช้ที่สมัครย้อนหลังไป 90 วันจากวันที่ 1 ธันวาคม 2557 00:00 (UTC)

**การสร้างบทความ**
 หมายเหตุ: นับเฉพาะเนมสเปซหลัก ไม่รวมหน้าเปลี่ยนทาง นับย้อนหลังการสร้างหน้าไป 30 วันจากวันที่ 1 ธันวาคม 2557 00:00 (UTC)
หมวดหมู่:โครงการวิกิแสนบทความกับวิกิพีเดียภาษาไทย
ปลาคลาวน์คิลลี่ฟิช

ปลาคลาวน์คิลลี่ฟิช  (Clown killi, Banded panchax, Rocket panchax; Epiplatys annulatus; Epi เป็นภาษากรีกหมายถึง "ยอด" หรือ "อยู่บน" platys หมายถึง "แบนราบ", annulatus เป็นภาษาละติน หมายถึง "วงแหวน", โดยรวมหมายถึงลักษณะที่มีปล้องลำตัวเหมือนวงแหวนที่ว่ายน้ำแบนราบไปกับผิวน้ำ) เป็นปลาน้ำจืดขนาดเล็กชนิดหนึ่ง จำพวกปลาคิลลี่ฟิช จัดอยู่ในวงศ์ Nothobranchidae 
พบกระจายพันธุ์ตั้งแต่ตอนใต้ของกินี, เซียร์ราลีโอน ไปจนถึงไลบีเรีย พบในแหล่งน้ำจืดช่วงที่ใกล้กับชายฝั่งทะเล โดยอาศัยอยู่ในลำธารน้ำที่ไหลเอื่อย ๆ ในป่าเปิดแบบสะวันนา และลำธารในเขตป่าฝน มักอาศัยในลำธารที่มีพรรณไม้น้ำขึ้นอยู่หนาแน่น เนื่องจากวางไข่ไว้ตามใบของพืชน้ำ ส่วนหัวมีจุดกลมเล็ก ๆ เห็นเด่นชัด เชื่อว่ามีไว้เพื่อเป็นประสาทรับแสงสว่าง เพื่อให้รู้ถึงความมืด-สว่าง ในช่วงเวลากลางวัน สีสันตามลำตัวมีความหลากหลายมาก ตามแหล่งที่มา เช่น มีครีบสีส้มเข้ม และครีบอกสีฟ้า-เขียว หรือครีบหลังและครีบอกที่เป็นสีน้ำตาลเหลืองอ่อน 
มีความยาวเต็มที่ 4-5 เซนติเมตร ในตัวผู้ และ 3-4 เซนติเมตร ในตัวเมีย โตเต็มที่เมื่ออายุได้ 2 ปี
นิยมเลี้ยงเป็นปลาสวยงาม โดยเฉพาะในตู้ไม้น้ำ และสามารถเพาะขยายพันธุ์ในที่เลี้ยงได้ ราวทุก ๆ 1-2 วัน จะออกไข่เสมอ ใช้เวลาราว 12-14 วัน ในการฟักเป็นตัว 

**อ้างอิง**

**แหล่งข้อมูลอื่น**
 รูปและข้อมูลเพิ่มเติม
Epiplatys

Epiplatys เป็นสกุลของปลาน้ำจืดจำพวกปลาคิลลี่ฟิช ในวงศ์ Nothobranchiidae
คำว่า Epiplatys มาจากภาษากรีกคำว่า  ἐπί (epí) หมายถึง "ยอด" หรือ "อยู่บน" และคำว่า πλατύς (platýs) หมายถึง "แบนราบ" โดยมีความหมายถึง ลักษณะของครีบหลังที่อยู่จนเกือบสุดปลายหาง และพฤติกรรมที่มักว่ายน้ำแบนราบไปกับผิวน้ำ 
เป็นปลาที่กระจายพันธุ์อย่างกว้างขวางในทวีปแอฟริกา พบทั้งในน้ำจืดและน้ำกร่อย มีความใกล้ชิดกับสกุล Aplocheilus หรือ ปลาหัวตะกั่ว ที่พบได้ในทวีปเอเชียรวมถึงประเทศไทย มีจุดเด่น คือ ส่วนหัวด้านบนมีจุดกลมเล็ก ๆ เห็นชัดเจน สันนิษฐานว่ามีไว้เพื่อเป็นประสาทรับสัมผัสความมืด-สว่าง ในช่วงเวลากลางวัน
เป็นปลาขนาดเล็ก มีสีสันสวยงาม จึงนิยมเลี้ยงกันเป็นปลาสวยงาม

**การจำแนก**
 Epiplatys annulatus (Boulenger, 1915) (ปลาคลาวน์คิลลี่ฟิช)- Epiplatys ansorgii (Boulenger, 1911)- Epiplatys atratus Van der Zee, Mbimbe & Sonnenberg, 2013- Epiplatys barmoiensis Scheel, 1968- Epiplatys biafranus Radda, 1970- Epiplatys bifasciatus (Steindachner, 1881)- Epiplatys chaperi (Sauvage, 1882) - Epiplatys chevalieri (Pellegrin, 1904)- Epiplatys coccinatus Berkenkamp & Etzel, 1982- Epiplatys dageti Poll, 1953
** Epiplatys dageti dageti Poll, 1953 (ปลาหัวตะกั่วเรดชิน)
** Epiplatys dageti monroviae Arnoult & Daget, 1965- Epiplatys duboisi Poll, 1952 (ปลาหัวตะกั่วดูบอยซี่)- Epiplatys esekanus Scheel, 1968- Epiplatys etzeli Berkenkamp, 1975- Epiplatys fasciolatus (Günther, 1866)- Epiplatys grahami (Boulenger, 1911)- Epiplatys guineensis Romand, 1994- Epiplatys hildegardae Berkenkamp, 1978- Epiplatys huberi (Radda & Pürzl, 1981)- Epiplatys infrafasciatus (Günther, 1866)- Epiplatys josianae Berkenkamp & Etzel, 1983- Epiplatys lamottei Daget, 1954 (ปลาหัวตะกั่วจุดแดง)- Epiplatys longiventralis (Boulenger, 1911)- Epiplatys maeseni (Poll, 1941)- Epiplatys mesogramma Huber, 1980- Epiplatys multifasciatus (Boulenger, 1913)- Epiplatys neumanni Berkenkamp, 1993- Epiplatys njalaensis W. Neumann, 1976- Epiplatys olbrechtsi Poll, 1941- Epiplatys phoeniceps Huber, 1980- Epiplatys roloffi Romand, 1978- Epiplatys ruhkopfi Berkenkamp & Etzel, 1980- Epiplatys sangmelinensis (C. G. E. Ahl, 1928)- Epiplatys sexfasciatus T. N. Gill, 1862
** Epiplatys sexfasciatus rathkei Radda, 1970
** Epiplatys sexfasciatus sexfasciatus T. N. Gill, 1862 (ปลาหัวตะกั่วหกขีด)
** Epiplatys sexfasciatus togolensis Loiselle, 1971- Epiplatys singa (Boulenger, 1899)- Epiplatys spilargyreius (A. H. A. Duméril, 1861)- Epiplatys zenkeri (C. G. E. Ahl, 1928)  

**อ้างอิง**

**แหล่งข้อมูลอื่น==
อาแล็ง เดอลง

อาแล็ง ฟาเบียง มอริส มาร์แซล เดอลง (Alain Fabien Maurice Marcel Delon) เป็นนักแสดง ผู้ผลิตภาพยนตร์และนักเขียนและนักร้องและนักธุรกิจชาวฝรั่งเศส–สวิสซึ่งปัจจุบันมีสถานะเป็นพลเมืองฝรั่งเศสและสวิส (เกิด 8 พฤศจิกายน พ.ศ. 2478) ที่เมืองโซ (Sceaux) จังหวัดโอดแซน แคว้นอีล-เดอ-ฟร็องส์ ไม่ไกลจากปารีส พ่อแม่ของเขา ฟาเบียงและเอดิตหย่ากันตั้งแต่เขายังเด็ก ๆ เพื่อกลับมาแต่งงานกันใหม่ เขามีพี่น้องต่างพ่อ-แม่อีก 3 คน (ชาย 2 หญิง 1) เข้าเรียนโรงเรียนประจำของโรมันคาทอลิก ซึ่งเป็นหนึ่งในหลาย ๆ โรงเรียนของเขา เพราะเขาจะโดนไล่ออกบ่อยครั้งเนื่องจากความเกกมะเหรกเกเร แต่สงสัยเห็นมีแววด้านศาสนา ครั้งหนึ่งครูเคยแนะนำให้เขาไปบวชเรียน
เดอลง ออกจากโรงเรียนตอนอายุ 14 ขวบ และใช้เวลาช่วงสั้น ๆ ทำงานที่ร้านขายเนื้อของพ่อบุญธรรม จากนั้น 3 ปี เขาไปเกณฑ์เป็นทหาร และในปี ค.ศ. 1953 เขาถูกส่งตัวไปรบในสงครามอินโดจีนครั้งแรก โดยเดอลงเป็นทหารอยู่กว่า 11 เดือน ซึ่งในจำนวนมี 5 เดือนที่เขาอยู่ในห้องขัง จากความผิดเรื่องระเบียบวินัย จนโดนขับออกจากกองทัพ เขาเลยกลับไปปารีส เงินทองก็ไม่มี ทำงานทุกอย่างตามแต่คนจะจ้าง ทั้งบริกร คนเฝ้าประตู และพนักงานขาย ระหว่างนี้เอง เขาได้พบดาราสาว บรีฌิต โอแบร์ และไปงานเทศกาลภาพยนตร์เมืองกาน กับเธอเป็นก้าวแรกสู่วงการแสดงของเขา ที่กาน เดอลงไปเตะตาแมวมองคนดังอย่างเดวิด โอ. เซลซ์นิก ซึ่งพาเขาไปทดสอบหน้ากล้อง ผลออกมาเป็นที่พอใจ เดอลงเลยได้รับสัญญาเล่นหนัง และเรียนภาษาอังกฤษ เขากลับไปเรียนภาษาที่ปารีส และได้พบผู้กำกับอีฟว์ อาเลแกร ที่กล่อมเขาให้อยู่เล่นหนังที่ฝรั่งเศสดีกว่า ซึ่งเซลซ์นิกก็ยินยอมให้เดอลงยกเลิกสัญญา และอาเลแกรให้เขาเล่นหนังเรื่องแรก Quand la femme s'en mêle ตามด้วยหนังตลกเรื่อง Faibles Femmes หนังเรื่องแรกของเขาที่ฉายในอเมริกาและประสบความสำเร็จด้วย - ค.ศ. 1960 เดอลงเล่น Purple Noon ของผู้กำกับฯ เรอเน เกลม็อง ซึ่งสร้างจากนวนิยาย The Talented Mr. Ripley และได้รับเสียงวิจารณ์ในเชิงบวกอย่างมาก ก่อนที่จะประสบความสำเร็จตามมาติด ๆ ใน Rocco and His Brothers และ 4 ปีต่อมา เดอลงหันไปเน้นการแสดงละครเวที และเขาได้ตั้งบริษัทหนังขึ้นเป็นตัวตนชื่อว่า "Delbeau Production" ร่วมกับฌอร์ฌ โบม ก่อนแยกตัวมาตั้งบริษัทดูแลคนเดียว Adel เล่นหนังเปิดตัวบริษัทเรื่อง Jeff ก่อนดังเปรี้ยงปร้างกับงานเรื่อง Borsalino ภาพยนตร์ที่ทำรายได้มากที่สุดเป็นประวัติการณ์ของฝรั่งเศสตอนนั้น       - ค.ศ. 1973 เดอลงควงคู่นักร้องสาว ดาลีดา ร้องเพลง Paroles, paroles จนดังขจรขจายทั้งในฝรั่งเศส ญี่ปุ่น และแคนาดา และหลาย ๆ ประเทศ และหลังเล่นหนังเรื่อง Notre histoire (1984) เดอลงได้รับรางวัลเซซาร์ (เปรียบเสมือนรางวัลออสการ์ของฝรั่งเศส) ก่อนจะมีหนังที่ไม่ประสบความสำเร็จอีกเป็นชุด ๆ ช่วงปลายคริสต์ทศวรรษ 1980 ถึงช่วงต้นคริสต์ทศวรรษ 1990 และหลังความล้มเหลวใน Une chance sur deux เดอลงก็ประกาศลาวงการในปี ค.ศ. 1997 โดยกลับมารับงานแสดงบ้างเป็นบางครั้งบางคราว

**ในสังคมไทย**
ชาย เมืองสิงห์ ได้รับการขนานนามว่าเป็น อาแล็ง เดอลง เมืองไทย

**อ้างอิง**

**แหล่งข้อมูลอื่น**
  alaindelon.ch date=2012-03-28  เว็บไซต์ทางการ- 1128
หมวดหมู่:นักแสดงฝรั่งเศส
หมวดหมู่:บุคคลจากจังหวัดโอดแซน
หมวดหมู่:ผู้ได้รับเครื่องอิสริยาภรณ์เลฌียงดอเนอร์
ฮัดสัน

รถฮัดสัน รุ่นปี ค.ศ. 1951
ฮัดสัน มอเตอร์ คาร์ คอมพานี (Hudson Motor Car Company) เป็นผู้ผลิตรถยนต์ฮัดสันและอีกหลายยี่ห้อในเมืองดีทรอยต์ รัฐมิชิแกน จากปี ค.ศ. 1909 ถึง ค.ศ. 1954 โดยในปี ค.ศ. 1954 ฮัดสันได้เข้ารวมกิจการกับแนช-เคลวิเนเตอร์ คอร์ปอเรชั่น กลายเป็นอเมริกันมอเตอร์ส ส่วนชื่อฮัดสันนั้นถูกใช้บนรถจนถึงรุ่นปี ค.ศ. 1957
ฮัดสันถูกก่อตั้งเมื่อวันที่ 20 กุมภาพันธ์ ค.ศ. 1909 โดยนักธุรกิจจากดีทรอยต์แปดคน ส่วนชื่อฮัดสันนั้นมาจากโจเซฟ แอล. ฮัดสัน เจ้าของห้างสรรพสินค้าฮัดสันผู้มอบทุนเพื่อสร้างรถยนต์ที่ราคาต่ำกว่า 1,000 ดอลลาร์สหรัฐ (ประมาณ 26,248 ดอลลาร์สหรัฐเมื่อเทียบกับเงินปัจจุบัน) หนึ่งในผู้จัดการของบริษัทคือรอย ดี. เชปิน ซึ่งเคยทำงานร่วมกับแรนซัม อี. โอลด์สมาก่อน รถฮัดสัน "ทเวนตี" เป็นหนึ่งในรถราคาประหยัดคันแรก ๆ ของสหรัฐอเมริกา และประสบผลสำเร็จอย่างสูง จนต้องสร้างโรงงานผลิตเพิ่มอีกแห่ง
ในปี ค.ศ. 1919 ฮัดสันได้เริ่มการผลิตรถยนต์เอสเซกซ์ (Essex) ซึ่งเป็นรถราคาประหยัดที่ออกแบบมาเพื่อแข่งขันกับเชฟโรเลตและฟอร์ด โดยที่ฮัดสันจะเป็นรถที่หรูหราและมีราคาแพงกว่า รถเอสเซกซ์เป็นที่นิยมอย่างมาก ในฐานะรถยนต์ที่ครอบครัวทั่วไปสามารถซื้อได้ ในปี ค.ศ. 1932 ฮัดสันสิ้นสุดการผลิตรถเอสเซกซ์ และเปลี่ยนชื่อรถราคาประหยัดเป็นเทอร์ราเพลน (Terraplane) ซึ่งใช้จนไปถึงปี ค.ศ. 1938 โดยถูกเปลี่ยนชื่อกลายเป็นฮัดสัน 112 แทน
ในช่วงระหว่างปี ค.ศ. 1942 - 1945 ฮัดสันยุติการผลิตรถยนต์ชั่วคราวเพื่อผลิตอาวุธยุทโธปกรณ์สำหรับใช้ในการสู้รบในสงครามโลกครั้งที่สอง ซึ่งรวมไปถึงชิ้นส่วนเครื่องบิน เครื่องยนต์เรือและปืนต่อสู้อากาศยาน เครื่องยนต์ "อินเวเดอร์" ของฮัดสันถูกใช้ในเครื่องบินหลายลำที่ใช้ในการยกพลขึ้นบกที่นอร์ม็องดี
ยุคหลังสงครามเป็นช่วงเวลาที่สามยักษ์ใหญ่ (จีเอ็ม ฟอร์ดและไครสเลอร์) แห่งอุตสาหกรรมยานยนต์ในสหรัฐอเมริกากำลังแข่งขันกันอย่างดุเดือด ทำให้ผู้ผลิตรถยนต์อิสระเริ่มอยู่ยากขึ้นเรื่อย ๆ ผู้ผลิตรายย่อยจึงจำเป็นต้องรวมกลุ่มทางธุรกิจเพื่อการอยู่รอด ในวันที่ 1 พฤษภาคม ค.ศ. 1954 ฮัดสันได้รวมกิจการกับแนช-เคลวิเนเตอร์กลายเป็นอเมริกันมอเตอร์ส แต่เนื่องจากยอดขายที่ไม่ค่อยดี ทำให้อเมริกันมอเตอร์สตัดสินใจเลิกใช้ทั้งชื่อฮัดสันและแนชในปี ค.ศ. 1957 รถฮัดสันคันสุดท้ายเลื่อนออกจากสายพานการผลิตที่เมืองเคโนชา รัฐวิสคอนซินเมื่อวันที่ 25 มิถุนายน ค.ศ. 1957
หมวดหมู่:บริษัทรถยนต์
หมวดหมู่:ตราสินค้ารถยนต์
หมวดหมู่:บริษัทผู้ผลิตยานพาหนะที่ก่อตั้งในปี พ.ศ. 2452
พบดาว

พบดาว อัลบั้มพิเศษจาก อาร์เอส ซาวด์ ออกวางแผงเมื่อปี 2527 เป็นการต่อยอดความสำเร็จ
จากอัลบั้ม รวมดาว ซึ่งวางแผงในปีเดียวกันโดย
นำเอานักร้องหนุ่มจากรวมดาว 4 คนมาร้องเพลงลูกกรุง
สุดอมตะที่ได้เรียบเรียงดนตรีใหม่ซึ่งอัลบั้มนี้ประสบความ
สำเร็จอย่างมากจึงได้มีการออกอัลบั้ม พบดาว 2 ตามออกมาในปี 2529

**สมาชิก**
 รณชัย ถมยาปริวัฒน์ (อ๊อด คีรีบูน)- สุทธิพงษ์ วัฒนจัง (ชมพู ฟรุตตี้)- ประวิตร เปรื่องอักษร (แซม ซิกเซนต์)- มานิตย์ พาชิยานุกูล (นิด เชอรี่พิงค์)

**เพลงในอัลบั้ม**
 ที่รัก (อ๊อด คีรีบูน)- กินรีเล่นน้ำ (อ๊อด คีรีบูน)- คอย (ชมพู ฟรุตตี้)- ลืมไม่ลง (ชมพู ฟรุตตี้)- รักทรมาน (ชมพู ฟรุตตี้)- ชาวดง (ร้องหมู่)- ทัศนาจร (ร้องหมู่)- คำคน (ชมพู ฟรุตตี้)- จำพราก (อ๊อด คีรีบูน)- สวนสน (แซม ซิกเซนต์)- ไม่เคยรักใครเท่าคุณ (นิด เชอรี่พิงค์)- คนรักหาย  (นิด เชอรี่พิงค์)
*ฉันอยู่ไหน (แซม ซิกเซนต์)
หมวดหมู่:อัลบั้มเพลงไทยสากล
หมวดหมู่:อัลบั้มเพลงไทยในปี พ.ศ. 2527
วันสิทธิมนุษยชน

วันสิทธิมนุษยชน ตรงกับวันที่ 10 ธันวาคม มีการเฉลิมฉลองทั่วโลก
วันนี้ได้รับเลือกเพื่อยกย่องสหประชาชาติ ซึ่งสมัชชาใหญ่มีมติเห็นชอบและประกาศปฏิญญาสากลว่าด้วยสิทธิมนุษยชน ( Universal Declaration of Human Rights หรือ UDHR) ซึ่งเป็นการแถลงสิทธิมนุษยชนทั่วโลกครั้งแรกและเป็นความสำเร็จใหญ่แรก ๆ ของสหประชาชาติที่เพิ่งก่อตั้ง การก่อตั้งวันสิทธิมนุษยชนอย่างเป็นทางการเกิดขึ้นที่การประชุมใหญ่ที่ 317 ของสมัชชาใหญ่เมื่อวันที่ 4 ธันวาคม 2493 เมื่อสมัชชาใหญ่ประกาศข้อมติที่ 423(5) เชิญชวนให้รัฐสมาชิกทั้งหมดและองค์การอื่นที่สนใจเฉลิมฉลองวันดังกล่าวตามที่เห็นสมควร 
ปกติวันนี้มีการประชุมและการนัดพบทางการเมืองระดับสูง และเหตุการณ์และนิทรรศการวัฒนธรรมว่าด้วยประเด็นสิทธิมนุษยชน นอกเหนือจากนี้ เดิมวันที่ 10 ธันวาคม มีการมอบรางวัลสหประชาชาติในสาขาสิทธิมนุษยชนทุกห้าปีและรางวัลโนเบลสาขาสันติภาพ องค์การภาครัฐและนอกภาครัฐจำนวนมากซึ่งมีกิจกรรมในสาขาสิทธิมนุษยชนยังจัดเหตุการณ์พิเศษเพื่อเฉลิมฉลองวันนี้ เช่นเดียวกับองค์การพลเมืองและสังคมจำนวนมาก
หมวดหมู่:วันสำคัญ
หมวดหมู่:วันสหประชาชาติ
หมวดหมู่:วันสำคัญในเดือนธันวาคม
จับ (เพลงวรกร ศิริสรณ์)

"จับ" เป็นซิงเกิลแรกของ วรกร ศิริสรณ์ ผู้ชนะการแข่งขันเดอะสตาร์ ค้นฟ้าคว้าดาว ปี 10 ประพันธ์เนื้อร้องโดย มานพ สุขพาสน์เจริญ, แต่งทำนองและเรียบเรียงโดย ม.ล.บวรชัย สุขสวัสดิ์ ออกจำหน่ายในวันที่ 4 มิถุนายน พ.ศ. 2557 เพลงนี้ยังถูกรวมในอัลบั้มของ 10 Years Of Love บทเพลงรักจากเดอะสตาร์
มิวสิกวิดีโอนี้เผยแพร่ครั้งแรกในวันที่ 5 มิถุนายน พ.ศ.2557 มี 2 เวอร์ชัน ได้แก่ เวอร์ชันปกติ กับ Dance Ver.

**การตอบรับ**
เพลง "จับ" ได้อันดับสูงสุด 1 ของชาร์ต GMM Grammy Gmember Song Chart Top 100 ประประจำวันที่ 2 มิถุนายน พ.ศ. 2557 และอันดับสูงสุด 3 GMM Grammy Gmember Song Chart Top 5 ประจำวันที่ 23 มิถุนายน พ.ศ. 2557 จากการจัดอันดับของเว็บไซต์ Gmember.com

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดเอ็กแซ็กท์
หมวดหมู่:ซิงเกิลในสังกัดจีเอ็มเอ็ม แกรมมี่
สุรชัย เชษฐโชติศักดิ์

สุรชัย เชษฐโชติศักดิ์ (ชื่อเล่น ฮ้อ) หรือที่รู้จักกันในนาม เฮียฮ้อ ผู้ร่วมก่อตั้งและปัจจุบันเป็นประธานเจ้าหน้าที่บริหารบริษัท อาร์เอส จำกัด (มหาชน)

**ประวัติ**
สุรชัย เชษฐโชติศักดิ์ เกิดเมื่อวันที่ 5 พฤศจิกายน พ.ศ. 2505 เป็นนักธุรกิจชาวไทยเชื้อสายจีน เป็นลูกคนกลางในบรรดาพี่น้อง 7 คนโดยพ่อประกอบอาชีพเป็นช่างทาสี ส่วนแม่เป็นแม่บ้าน และเป็นน้องชายของ เกรียงไกร เชษฐโชติศักดิ์ อดีตประธานกรรมการบริหารของอาร์เอส
ในปี พ.ศ. 2522 เกรียงไกรและสุรชัย ในวัยเพียง 17 ปี ได้เริ่มต้นทำธุรกิจอัดแผ่นเสียงขายในชื่อ โรสซาวด์ ต่อมาได้เปลี่ยนมาเป็นอัดเทปคาสเซ็ทขาย หลังจากมีกฎหมายลิขสิทธิ์ออกมาทำให้กระทบต่อธุรกิจของโรสซาวด์ เกรียงไกรและสุรชัยจึงตัดสินใจเปลี่ยนธุรกิจมาเป็นธุรกิจค่ายเพลง พร้อมกับเปลี่ยนชื่อบริษัทจากโรสซาวด์เป็น อาร์เอส ซาวด์ ในปี พ.ศ. 2524 โดยมีวง อินทนิล เป็นศิลปินเบอร์แรก
สุรชัยสมรสกับ สุจีรา เชษฐโชติศักดิ์ เมื่อปี พ.ศ. 2529 มีบุตรชายสองคนคือ เชษฐ เชษฐโชติศักดิ์ อดีตสมาชิกวงเปเปอร์ส และ โชติ เชษฐโชติศักดิ์ หัวหน้าเจ้าหน้าที่บริหารฝ่ายพาณิชย์อิเล็กทรอนิกส์ บมจ.อาร์เอส

**ผลงานการสร้างภาพยนตร์**
 โลกทั้งใบให้นายคนเดียว (2538)- Sexphone คลื่นเหงา สาวข้างบ้าน (2546)- รักจัง (2549)- โปงลางสะดิ้ง ลำซิ่งส่ายหน้า (2550)- ซูเปอร์ แหบ-แสบ-สะบัด (2551)

**อ้างอิง**
หมวดหมู่:นักธุรกิจชาวไทย
หมวดหมู่:ชาวไทยเชื้อสายจีน
หมวดหมู่:อาร์เอส
หมวดหมู่:ประธานบริษัทชาวไทย
หมวดหมู่:ประธานเจ้าหน้าที่บริหารชาวไทย